CELEX: C2007/117/08
Language: da
Date: 2007-05-26 00:00:00
Title: Sag C-113/07 P: Appel iværksat den 27. februar 2007 af Selex Sistemi Integrati SpA til prøvelse af dom afsagt den 12. december 2006 af Retten i Første Instans (Anden Afdeling) i sag T-155/04, Selex Sistemi Integrati SpA mod Kommissionen for De Europæiske Fællesskaber

26.5.2007   
            
            
               DA
            
            
               Den Europæiske Unions Tidende
            
            
               C 117/5
            
         Appel iværksat den 27. februar 2007 af Selex Sistemi Integrati SpA til prøvelse af dom afsagt den 12. december 2006 af Retten i Første Instans (Anden Afdeling) i sag T-155/04, Selex Sistemi Integrati SpA mod Kommissionen for De Europæiske Fællesskaber
   (Sag C-113/07 P)
   (2007/C 117/08)
   Processprog: italiensk
   Parter
   
      Appellant: Selex Sistemi Integrati SpA (ved advokaterne F. Sciaudone, R. Sciaudone og D. Fioretti)
   
      De andre parter i appelsagen: Kommissionen for De Europæiske Fællesskaber, støttet af Eurocontrol (Den Europæiske Organisation for Luftfartens Sikkerhed)
   Appellanten har nedlagt følgende påstande
   
               —
            
            
               Dommen afsagt den 12. december 2006 af Retten i Første Instans i sag T-155/04 ophæves, og sagen hjemvises til Retten med henblik på, at denne tager stilling til sagen på baggrund Domstolens udtalelser.
            
         
               —
            
            
               Kommissionen tilpligtes at betale sagens omkostninger for Domstolen og omkostningerne i forbindelse med sag T-155/04.
            
         Appelgrunde og væsentligste argumenter
   Appellanten har til støtte for påstandene gjort gældende, at der er foretaget en del urigtig retsanvendelse i forbindelse med henholdsvis sagens behandling og de faktiske forhold.
   Urigtig retsanvendelse i forbindelse med sagens behandling
   Appellanten har under henvisning til den urigtige retsanvendelse, som Retten har foretaget i forbindelse med sagens behandling, gjort følgende gældende:
   
               —
            
            
               Der er sket en tilsidesættelse af Rettens procesreglements artikel 116, stk. 6, ved at Eurocontrol har fået tilladelse til at modtage meddelelse om sagsakterne og til at indlevere et skriftligt indlæg.
            
         
               —
            
            
               Der er sket en tilsidesættelse af Rettens procesreglements artikel 48, stk. 2, idet de faktiske omstændigheder, der er lagt til grund for at afvise appellantens nye anbringender, er urigtigt gengivet.
            
         
               —
            
            
               Der er sket en tilsidesættelse af Rettens procesreglements artikel 48, stk. 2, idet der i de faktiske omstændigheder, der er lagt til grund for at afvise appellantens nye anbringender, ikke er taget hensyn til Kommissionens adfærd.
            
         
               —
            
            
               Der er sket en tilsidesættelse af Rettens procesreglements artikel 66, stk. 1, idet der ikke er afsagt en kendelse vedrørende bevisoptagelse.
            
         Urigtig retsanvendelse vedrørende de faktiske forhold
   Appellanten har under henvisning til den urigtige retsanvendelse i forbindelse med anvendelsen af artikel 82 EF på Eurocontrols virksomhed, som består i hjælp til de nationale myndigheder, gjort følgende gældende:
   
               —
            
            
               Der er foretaget en urigtig gengivelse af indholdet af den anfægtede beslutning.
            
         
               —
            
            
               Begrundelsen for på trods af, at den første søgsmålsgrund er taget til følge, ikke at annullere den anfægtede beslutning er selvmodsigende.
            
         
               —
            
            
               Begrundelsen er selvmodsigende, idet Retten har erstattet Kommissionens begrundelse for den anfægtede beslutning med sin egen begrundelse.
            
         
               —
            
            
               Der er sket en tilsidesættelse af fast fællesskabsretspraksis vedrørende domstolskontrollens grænser.
            
         
               —
            
            
               Der er udøvet et åbenbart fejlskøn hvad angår tilsidesættelsen af artikel 82 EF.
            
         Appellanten har under henvisning til den urigtige retsanvendelse i forbindelse med anvendelsen af artikel 82 EF på Eurocontrols regelskabende virksomhed gjort følgende gældende:
   
               —
            
            
               Der er foretaget en urigtig gengivelse af indholdet af den anfægtede beslutning.
            
         
               —
            
            
               Anvendelsen af begrebet økonomisk virksomhed er i strid med det i fællesskabsretspraksis udviklede.
            
         
               —
            
            
               Der er foretaget en urigtig fortolkning og anvendelse af fællesskabsretspraksis på området for social- og bistandsydelser.
            
         
               —
            
            
               Der er sket en tilsidesættelse af forpligtelsen til at give en tilstrækkelig begrundelse.
            
         Appellanten har under henvisning til den urigtige retsanvendelse i forbindelse med anvendelsen af artikel 82 EF på Eurocontrols forsknings- og udviklingsvirksomhed (navnlig erhvervelsen af prototyper og ordningen med intellektuelle ejendomsrettigheder) gjort følgende gældende:
   
               —
            
            
               Der er foretaget en åbenbar urigtig gengivelse af den anfægtede beslutning.
            
         
               —
            
            
               Anvendelsen af begrebet økonomisk virksomhed er i strid med det i fællesskabsretspraksis udviklede.
            
         
               —
            
            
               Der er sket en fordrejning og urigtig gengivelse af de bevismidler, som appellanten har fremlagt vedrørende den økonomiske karakter af driften af ordningen med Eurocontrols intellektuelle rettigheder.